CELEX: 62015CA0488
Language: el
Date: 2017-04-05 00:00:00
Title: Υπόθεση C-488/15: Απόφαση του Δικαστηρίου (τρίτο τμήμα) της 5ης Απριλίου 2017 — Ευρωπαϊκή Επιτροπή κατά Δημοκρατίας της Βουλγαρίας (Παράβαση κράτους μέλους — Περιβάλλον — Οδηγία 2008/50/ΕΚ — Ποιότητα του ατμοσφαιρικού αέρα — Άρθρο 13, παράγραφος 1 — Παράρτημα XI — Ημερήσιες και ετήσιες οριακές τιμές για τις συγκεντρώσεις ΑΣ10 — Συστηματική και διαρκής υπέρβαση των οριακών τιμών — Άρθρο 22 — Μετάθεση της ημερομηνίας λήξεως των προθεσμιών που έχουν ταχθεί για την επίτευξη ορισμένων οριακών τιμών — Όροι εφαρμογής — Άρθρο 23, παράγραφος 1 — Σχέδια για την ποιότητα του αέρα — Περίοδος υπερβάσεως «όσο το δυνατόν συντομότερη» — Κατάλληλα μέτρα — Στοιχεία εκτιμήσεως)

29.5.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 168/11
            
         Απόφαση του Δικαστηρίου (τρίτο τμήμα) της 5ης Απριλίου 2017 — Ευρωπαϊκή Επιτροπή κατά Δημοκρατίας της Βουλγαρίας
   (Υπόθεση C-488/15) (1)
   
   ((Παράβαση κράτους μέλους - Περιβάλλον - Οδηγία 2008/50/ΕΚ - Ποιότητα του ατμοσφαιρικού αέρα - Άρθρο 13, παράγραφος 1 - Παράρτημα XI - Ημερήσιες και ετήσιες οριακές τιμές για τις συγκεντρώσεις ΑΣ10 - Συστηματική και διαρκής υπέρβαση των οριακών τιμών - Άρθρο 22 - Μετάθεση της ημερομηνίας λήξεως των προθεσμιών που έχουν ταχθεί για την επίτευξη ορισμένων οριακών τιμών - Όροι εφαρμογής - Άρθρο 23, παράγραφος 1 - Σχέδια για την ποιότητα του αέρα - Περίοδος υπερβάσεως «όσο το δυνατόν συντομότερη» - Κατάλληλα μέτρα - Στοιχεία εκτιμήσεως))
   (2017/C 168/12)
   Γλώσσα διαδικασίας: η βουλγαρική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: E. Kružíková, S. Petrova, P. Mihaylova και E. Manhaeve)
   
      Καθής: Δημοκρατία της Βουλγαρίας (εκπρόσωποι: E. Petranova και M. Georgieva)
   
      Παρεμβαίνουσα υπέρ της καθής: Δημοκρατία της Πολωνίας (εκπρόσωποι: A. Gawłowska, B. Majczyna και D. Krawczyk)
   
      Διατακτικό
   
   
               1)
            
            
               Η Δημοκρατία της Βουλγαρίας:
               
                           —
                        
                        
                           λόγω της συστηματικής και διαρκούς, από το 2007 μέχρι και το 2014, μη τηρήσεως των ημερήσιων και ετήσιων οριακών τιμών που ισχύουν για τις συγκεντρώσεις AΣ10 στις ζώνες και στους οικισμούς BG0001 Σόφια, BG0002 Πλόβντιφ, BG0004 βόρεια Βουλγαρία, BG0005 νοτιοδυτική Βουλγαρία και BG0006 νοτιοανατολική Βουλγαρία·
                        
                     
                           —
                        
                        
                           λόγω της συστηματικής και διαρκούς, από το 2007 μέχρι και το 2014, μη τηρήσεως της ημερήσιας οριακής τιμής που ισχύει για τις συγκεντρώσεις AΣ10 στη ζώνη BG0003 Βάρνα και της ετήσιας οριακής τιμής κατά τα έτη 2007, 2008 και 2010 έως και 2014, στην ίδια ζώνη BG0003 Βάρνα,
                           παρέβη τις υποχρεώσεις που υπέχει από το άρθρο 13, παράγραφος 1, σε συνδυασμό με το παράρτημα XI της οδηγίας 2008/50/ΕΚ του Ευρωπαϊκού Κοινοβουλίου και του Συμβουλίου, της 21ης Μαΐου 2008, για την ποιότητα του ατμοσφαιρικού αέρα και καθαρότερο αέρα για την Ευρώπη, και
                        
                     
                           —
                        
                        
                           λόγω του ότι οι υπερβάσεις των ημερήσιων και ετήσιων οριακών τιμών για τις συγκεντρώσεις AΣ10 εξακολούθησαν σε όλες τις ως άνω ζώνες και οικισμούς, παρέβη τις υποχρεώσεις που υπέχει από το άρθρο 23, παράγραφος 1, δεύτερο εδάφιο, της οδηγίας αυτής, και ειδικότερα την υποχρέωση να μεριμνά ώστε η περίοδος υπερβάσεως να είναι όσο το δυνατόν συντομότερη, όσον αφορά την περίοδο από τις 11 Ιουνίου 2010 έως και το 2014.
                        
                     
         
               2)
            
            
               Η Δημοκρατία της Βουλγαρίας φέρει τα δικαστικά της έξοδα και καταδικάζεται στα δικαστικά έξοδα της Ευρωπαϊκής Επιτροπής.
            
         
               3)
            
            
               Η Δημοκρατία της Πολωνίας φέρει τα δικαστικά της έξοδα.
            
         
      (1)  ΕΕ C 389 της 23.11.2015.